গতকাল বৃহস্পতিবার সন্ধ্যায় বেনাপোল থেকে সুইডেন প্রবাসী মিজানুর রহমান ও তার স্ত্রী খুকুমনি পারভীন ব্যক্তিগত একটি গাড়িতে করে নড়াইলের দিকে যাচ্ছিলেন। গাড়িটি ঝিকরগাছা থানা সংলগ্ন এলাকায় পৌঁছালে এসআই এজাজুরের নেতৃত্বে পুলিশের একটি দল তল্লাশি চালায়। তল্লাশির সময় পুলিশ সদস্যরা দম্পতির কাছে থাকা তিন হাজার মার্কিন ডলার ছিনিয়ে নেয় বলে অভিযোগ ওঠে। যশোর প্রেসক্লাবে গিয়ে দম্পতি সাংবাদিকদের কাছে এ অভিযোগ করেন। এ বিষয়ে গণমাধ্যমে সংবাদ প্রকাশিত হয়।